Մհերի դուռ

Մհերի դուռ, կամ Ագռավու քար, սրբազան քարաժայռ Վանա բերդի մոտ։ Հիմքով իրար միացած երկու բլուրներ են, կազմված կրաքարերից։ Այստեղից է առաջացել անվան առաջին բաղադրիչը։

 Անվանում 
Հայտնի է նաև Ագ Քյոփրի, Ակ Քյոփրի, Աղ Քյոփրի, Աքքարապի, Աքքիփրի անուններով։ 

 Ավանդություն 
Ըստ ավանդության, այդտեղ փակված է աշխարհի անարդարություններից խռոված «Սասնա ծռեր» դյուցազներգության վերջին հերոսը՝ Փոքր Մհերը։ Մի զրույցի համաձայն՝ ամեն տարի, Համբարձման ու Վարդավառի գիշերը, երբ երկինքն ու երկիրը համբուրվում են, Մհերն իր հրեղեն նժույգով դուրս է գալիս, շրջում երկնքում և երկրում, բայց համոզվելով, որ դեռ «գետինը չի կարող դիմանալ իր ծանրությանը», նորից վերադառնում է իր տեղը։ Ապագայում իբր Մհերը դուրս է գալու այնտեղից՝ ազատելու «հայու աշխարհը» չար ուժերից և հիմնելու երջանիկ թագավորություն։ Ավանդության մեջ պահպանվել է Միհր աստծո երկրորդ գալստյան և աշխարհը չար ոգիների իշխանությունից ազատելու գաղափարը։

 Տես նաև 
 Արամու Մուրու

 Ծանոթագրություններ 

Կատեգորիա:Սասնա ծռեր
Կատեգորիա:Վանի մարզի լեռներ